ՀՀ վարչապետ Նիկոլ Փաշինյանը տիկնոջ՝ Աննա Հակոբյանի հետ հունիսի 13-ին երկօրյա աշխատանքային այցով մեկնել էր Ռուսաստանի Դաշնություն: Նիկոլ Փաշինյանը ներկա է գտնվել Աշխարհի ֆուտբոլի առաջնության բացման հանդիսավոր արարողությանն ու առաջնության առաջին խաղին: Երկօրյա աշխատանքային այցի ընթացքում նա հանդիպում է ունեցել ՌԴ նախագահ Վլադիմիր Պուտինի հետ: ՀՀ վարչապետը նաև մասնակցել է Խորհրդային Միության հերոս, ԽՍՀՄ զրահատանկային զորքերի գլխավոր մարշալ Համազասպ Բաբաջանյանի կիսանդրու բացման արարողությանը: